Játékszabály

„Kadét kihívás nyereményjáték” megnevezésű Facebook nyereményjátékhoz

**A Nyereményjáték neve, szervezője**

A Honvéd Vezérkar (székhely: 8000 Székesfehérvár, Mészáros Lázár utca 2., törzskönyvi azonosító szám: 839813, adószám: 15839819-2-51, továbbiakban: Szervező) Kadét kihívás nyereményjáték megnevezéssel nyereményjátékot (a továbbiakban: Nyereményjáték) szervez a Magyar Honvédség ( <https://www.facebook.com/magyarhonvedseg>) facebook oldalon.

Szervező felhívja a résztvevők figyelmét, hogy a Nyereményjátékot a Facebook semmilyen módon nem szponzorálja, támogatja vagy szervezi, így a Facebookot a Nyereményjátékból eredően, vagy azzal kapcsolatban felelősség semmilyen tekintetben nem terheli, panaszkezelésre nem köteles és nem is jogosult. A Nyereményjáték tartalmáért kizárólag a Szervező felelős. A Nyereményjátékban való részvétel kizárólag a jelen szabályzatban foglalt feltételekkel lehetséges.

**A Nyereményjátékban történő részvétel feltételei**

A Nyereményjátékban részvételre jogosult az, akinek szabályszerűen létrehozott Facebook fiókja van és 18. életévét betöltött, magyar állampolgár, cselekvőképes természetes személy, vagy korlátozottan cselekvőképes személy azzal a feltétellel, hogy a nyeremény igénybevételére csak a törvényes képviselőjével együtt jogosult. A részvételre jogosultak kilétét a Szervező nem vizsgálja.

A Nyereményjátékból ki vannak zárva a játék közvetlen szervezői és ezen személyeknek a Polgári Törvénykönyvről szóló 2013. évi törvény 8:1. § (1) bekezdés 1. pontjában meghatározott közeli hozzátartozói. A részvételi feltételek megsértése esetén a Szervező fenntartja magának a jogot arra, hogy az érintett személyt előzetes értesítés nélkül kizárja a Nyereményjátékból. Kizárásra kerülnek azok a személyek, akik meg nem engedett eszközt használnak (pl. hacker programot, vírust, trójai szoftvert stb.) vagy más jogosulatlan módon kísérelnek meg (pl. több fiók használata) előnyt szerezni. Szintén kizárható a Nyereményjátékból az, aki harmadik személy nevében játszik az érintett harmadik személy előzetes tájékoztatása és hozzájárulása nélkül. Emellett tilos igénybe venni a Nyereményjáték során nyereményjáték-egyesületeket, automatizált szolgáltatókat, és főleg professzionális nyereményjáték szolgálatokat.

A nyereményjátékban való részvétel feltétele az adatkezelési tájékoztató megismerése.

**A Nyereményjáték időtartama**

A Nyereményjáték 2023. augusztus 28. 19:00 órától 2023. szeptember 04. 10:00 óráig tart.

Amennyiben a Nyereményjáték technikai okokból később indul el, úgy emiatt a Szervezőt semmilyen felelősség nem terheli.

**A Nyereményjáték menete**

A Nyereményjáték a Szervező által a jelen Játékszabályban feltüntetett Facebook oldalon kerül lebonyolításra.

A Szervező a nyertessel közösen egyeztetett időpontban teszt utazást egy Gidrán harcjárművel, amely utazáson történő részvételre a legtöbb szavazatot elért csapat tagjai vehetnek részt.

A Szervező Facebook-oldalán „Kadét kihívás nyereményjáték” címmel megjelenő posztban belinkelt három videó vesz részt a játékban. A három videó közül a legjobbra közvetlen kommentben lehet szavazni, a legtöbb szavazatot kapott videó kerül ki nyertesként.

2023. augusztus 28. napján 19:00 órakor kerül fel a Szervező Facebook-oldalára a Nyereményjátékot meghirdető poszt.

A Nyereményjátékban kommentet leadni a 2023. szeptember 04. 10:00 óráig lehet.

**Sorsolás és értesítés**

A nyertes kiválasztása a Szervező által a Nyereményjátékot meghirdető poszt alatti kommentek összesítésével kerül végrehajtásra. A nyertes csapat nevét a Szervező a Nyereményjáték lezárása után, az összesítést követően közzéteszi a Nyereményjátékot kihirdető oldalon. A nyertessel ezt követően a nyeremény átvétele érdekében a Szervező 10 naptári napon belül elektronikus úton felveszi a kapcsolatot és tájékoztatja a nyertest a nyeremény igénybevételének részleteiről.

A Szervező fenntartja a jogot, hogy előzetes értesítés után a kommentek összesítésének időpontját későbbi időpontban tartsa meg.

Ha határidőn belül nem történik meg az adatszolgáltatás, akkor a nyertes elveszíti a jogosultságát a nyereményre, és az eredeti sorsolás szempontjai szerint a Szervező pótnyertest választ helyette, akit ugyanazon jogok illetnek és kötelezettségek terhelnek, továbbá ugyanazok a feltételek vonatkoznak rá, mint az eredeti nyertesre.

**Felelősség kizárása**

A Nyereményjáték elérhetőségét és működését számos, a Szervező befolyásán kívül álló tényező is érintheti, ezért Szervező a Facebook (a nyereményjáték lebonyolítására szolgáló felület) folyamatos, zavartalan használatát nem tudja garantálni. A Szervező a weboldal működési, és egyéb hibáival kapcsolatos mindennemű felelősségét kizárja. A Szervező nem vonható felelősségre technikai zavarokért, például elektromos vagy számítógépes hálózati kimaradásért, valamint a Nyereményjátékkal kapcsolatba hozható élet, testi épség és/vagy egészség sérelméből bekövetkezett károkért.

A Szervezőt semmilyen felelősség nem terheli a játékos téves adatszolgáltatásából eredően.

A kommentek tartalmáért a Szervezőt semmilyen felelősség nem terheli, valamint az abból eredő esetleges bármely igények vele szemben nem érvényesíthetők.

**A Nyereményjáték idő előtti befejezése**

A Szervező fenntartja a jogot arra, hogy a Nyereményjátékot bármikor előzetes bejelentés és indokolás nélkül megszakítsa, vagy annak véget vessen. A Szervező különösen abban az esetben jogosult erre, ha technikai okból (pl. vírus a számítógépes rendszerben, beavatkozás vagy hiba a hardverben vagy szoftverben) vagy jogi okból a Nyereményjáték további zavartalan folytatása nem biztosítható. Amennyiben ezt valamely résztvevő magatartása idézte elő, a Szervező az adott személytől követelheti a keletkezett kár megtérítését.

**Egyéb rendelkezések**

A Szervező fenntartja a jogot arra, hogy a részvételi feltételeket bármikor előzetes bejelentés és külön értesítés nélkül megváltoztassa, amennyiben ez jogi vagy más objektív okból kifolyólag szükséges.

A Szervező viseli a nyeremény igénybevételével kapcsolatos esetlegesen felmerülő valamennyi közterhet, ideértve a jogszabály alapján egyébként közvetlenül a nyertes által bevallandó és fizetendő közterhet is, így különösen a személyi jövedelemadóról szóló 1995. évi CXVII. törvény 69. § (2) bekezdés b) pontja szerinti kötelezettség alapján fizetendő közterhet is, ami a kifizetőt terheli.

Amennyiben a jelen rendelkezések egyes részei érvénytelenek, vagy utóbb érvénytelenné válnak, ez a körülmény a többi rendelkezés érvényességét nem érinti. Ezek helyébe egy jogilag megfelelő olyan rendelkezés lép, amely az érvénytelen rendelkezések céljának leginkább megfelel.

A nyertes csapat tudomásul veszi, hogy a nyeremény igénybevétele során a Magyar Honvédség objektumaiba való belépési és tartózkodási szabályok lesznek irányadók rájuk.

A nyertes csapat a nyeremény igénybevételével kapcsolatban Szervezőtől semmilyen költségtérítésre nem jogosult.

A nyeremény átvételéről a HM Zrínyi Térképészeti és Kommunikációs Szolgáltató Közhasznú Nonprofit Korlátolt Felelősségű Társaság sajtó kommunikációs anyagokat és az ahhoz szükséges felvételeket készíthet, az ezekkel kapcsolatos tudnivalókról a HM Zrínyi Térképészeti és Kommunikációs Szolgáltató Közhasznú Nonprofit Korlátolt Felelősségű Társaság munkatársai adott esetben tájékoztatást (így szükség szerint adatkezelési tájékoztatást) adnak.